EkBass/fiwiki-20250220-pages-articles huggingface dataset:
Axxell

Axxell on Suomessa toimiva ruotsinkielinen ammatillinen ja yleissivistävä oppilaitos. Se toimii yhdeksällä paikkakunnalla, ja sillä on yhteensä noin 3 700 opiskelijaa.Om Axxell Axxell perustettiin vuonna 2008 yhdistämällä seitsemän aiemmin itsenäistä ammattioppilaitosta ja kansankorkeakoulua, ja sittemmin siihen on liittynyt kaksi muuta oppilaitosta. ==Yksiköt== *Axxell, Brusaby, Kemiö, Kemiönsaari *Axxell, Tammisaari, Raasepori *Axxell, Karjaa, Raasepori *Axxell, Kukumi, Pernaja, Loviisa *Axxell, Lapväärtti, Kristiinankaupunki *Axxell, Monikulttuurisuuskeskus (Espoo, Helsinki, Vantaa, Karjaa) *Axxell, Oppisopimuskeskus *Axxell, Parainen *Axxell, Aboa Mare, Turku *Axxell, Överby, Pehtorintie, Espoo ==Lähteet== ==Aiheesta muualla== * Koulun kotisivut Luokka:Suomen ruotsinkieliset ammattioppilaitokset Luokka:Suomen ruotsinkieliset kansanopistot
Ccp

CCP voi viitata johonkin seuraavista: * CCP Games, islantilainen tietokonepelivalmistaja * CCP, CP/M-käyttöjärjestelmän komentotulkki * Kiinan kommunistinen puolue * Cheondogyolainen Ch'ôngu -puolue, puolue Pohjois- Koreassa ==Katso myös== * sosialistinen neuvostotasavalta, ven. lyhenne ССР (latinalaisin aakkosin SSR)
Suomen kalliomaalaukset (kirja)

Suomen kalliomaalaukset – Bongarin käsikirja on Jukka Parkkisen ja Tuija Wetterstrandin kirjoittama ja Suomalaisen Kirjallisuuden Seuran vuonna 2013 julkaisema opaskirja Suomen kalliomaalauksista, joka esittelee yli sata kiehtovaa kalliomaalauskohdetta ympäri Suomen, pääkaupunkiseudulta Kuusamoon. Kirja on Parkkisen ja Wetterstrandin useamman vuoden kenttätutkimuksen tulos, ja he ovat itse vierailleet kaikissa esittelemissään kohteissa. Tämän ansiosta kirjailijat pystyvätkin tarjoamaan lukijalle tarkkoja tietoja maalausten sijainnista ja saavuttavuudesta, sekä ohjeistamaan kuinka jokamiehenoikeuksia noudattaen maalauksille on helpointa päästä. Kirja sisältää myös tietoa maalausten kuvasymboliikasta ja löytöhistoriasta. Eri arvioiden mukaan Suomen kalliomaalaukset on maalattu 3000–7000 vuotta sitten Suomen kalliomaalaukset - Bongarin käsikirja, s. 10, ja suurin osa niistä sijaitsee vesistöjen äärellä. Kirjaan onkin koottu valmiita reittejä, joiden avulla on mahdollista tutustua esimerkiksi saman vesistön äärellä sijaitsevaan useampaan maalaukseen samalla matkalla. Oppaan kirjoittajat FM Jukka Parkkinen ja FM toimittaja Tuija Wetterstrand ovat molemmat laaja-alaisia kirjailijoita, ja Wetterstrand myös koulutukseltaan arkeologi. ==Lähteet== ==Aiheesta muualla== *Teos SKS:n sivulla Luokka:Vuoden 2013 kirjat Luokka:Kirjat Suomen historiasta Luokka:Suomalaiset historian tietokirjat Luokka:Matkakirjat Luokka:Jukka Parkkisen teokset *
Himolanjärvi

Himolanjärvi (myös Suunujärvi, ) on Suunujoen vesistöön kuuluva järvi Karjalan tasavallan Mujejärven piirin Sukkajärven ja Suojärven piirin Porajärven kunnissa Venäjällä. Himolanjärven pinta-ala on 80,5 neliökilometriä, keskisyvyys 3,3 metriä, suurin syvyys 30 metriä ja valuma-alueen laajuus 2 590 neliökilometriä. Järvessä on 83 saarta, joiden pinta-ala on yhteensä 9,7 neliökilometriä. Pohja on mutaa, hiekkaa ja soraa. Rannat ovat matalat. Himolanjärveen virtaavia jokia ovat Torosozerka, Tšeba ja Vuottojoki. Se yhtyy kapeikon kautta Roikonjärveen, johon virtaa sen laskujoki Suunujoki. Himolanjärvi on hyvin kalaisa. Siinä eläviä lajeja ovat siika, muikku, kuore, hauki, särki, salakka, lahna, säyne, seipi, mutu, pasuri, made, kuha, ahven, kiiski ja kivisimppu. Järven rannalla sijaitsivat aikaisemmin Himolan ja Uskalin kylät. Nykyään sen kaakkoispuolella on Himolan taajama. ==Lähteet== ==Aiheesta muualla== * Himolanjärvi Venäjän vesistörekisterissä Luokka:Karjalan tasavallan järvet Luokka:Mujejärven piiri Luokka:Suojärven piiri Luokka:Suunujoen vesistö
Aino Venna

Aino Venna (oikealta nimeltään Aino Ahokas, s. 1982 Helsinki) on suomalainen laulaja ja lauluntekijä, joka esiintyy sekä englanniksi että ranskaksi. Taiteilijanimi Venna tulee hänen äitinsä tyttönimestä. Aino Venna on opiskellut myös elokuvantekoa Turun Taideakatemian elokuvalinjalla, josta hän valmistui vuonna 2009. Vuonna 2012 aikaisemmin soolona esiintyneen Vennan ympärille muodostui yhtye, joka kantaa hänen nimeään. Vennan musiikissa on vaikutteita muun muassa ranskalaisista chansoneista sekä vanhasta rock and roll -musiikista. Vaikuttajikseen hän mainitsee artisteja kuten Edith Piaf, Elvis Presley ja Billie Holiday. Yhtyeen esikoisalbumi Marlene julkaistiin syksyllä 2012. Levy oli arvostelumenestys ja teki Aino Vennasta kansainvälisesti indiepiireissä tunnetun artistin. Rumba-lehti antoi albumille täydet viisi tähteä. Lisäksi Aino Venna on julkaissut neljä singleä sekä omakustanteena kaksi EP-levyä.Vertigo.cd. Viitattu 11.2.2012. Vuonna 2013 julkaistu "Radio Ma Chérie" syntyi Vennan mukaan Radio Helsingin lakkautusuhan inspiroimana. Aino Vennan kappale "War Song" on tunnusmusiikkina Mika Ronkaisen ohjaamassa tv-sarjassa Kaikki synnit. ==Diskografia== ===Albumit=== * * Tin Roof (2014) * Aino Vennan joulu (2016) ===EP:t=== *Missing Buttons (2011) *Waltz to Paris (2012) ===Singlet=== *Suzette (2012) *Radio Ma Chérie (2013) *Women on Horizon (2014) *Kesäyö (2014) * Tin Roof (2014) * I Forgot You (2014) * Natas e Manteiga (2015) * Joulumaa (2015) * Telephone (2016) * Murder Island (2016) * Joulupukki suukon sai (2016) * Avaruus (2016) ==Lähteet== ==Aiheesta muualla== *Aino Vennan kotisivut *Aino Vennan artistiesittely Stupido Recordsin sivuilla Luokka:Suomalaiset laulaja- lauluntekijät Luokka:Vuonna 1982 syntyneet Luokka:Elävät henkilöt
Doukkala-Abda

Doukkala-Abda () oli yksi Marokon 16 alueesta (). Syyskuussa 2015 Doukkala- Abdan alueen maakunnat El Jadida ja Sidi Bennour liittyivät Casablanca- Settatin alueeseen ja Safi ja Youssoufia liittyivät Marrakesh-Safin alueeseen. Näin ollen Doukkala-Abdan alue lakkautettiin. Asukkaita alueella oli vuoden 2004 väestönlaskennassa 1 984 039, joista ulkomaisia oli 767. Kotitalouksia oli 356 096\. Vuoden 1994 väestönlaskennassa väkiluku oli 1 793 458. Doukkala- Abdan pääkaupunki on Safi, ja pinta-alaa alueella on 13 285 neliökilometriä. Marokon keskiosassa sijainnut Doukkala-Abda oli jaettu El Jadidan, Sidi Bennourin, Safin ja Youssoufian maakuntiin eli provinsseihin. Provinssit on jaettu edelleen 87 kuntaan, joista 77 on maalaiskuntia () ja loput 10 kaupunkimaisempia (). Doukkala-Abdan alueen Atlantin rannalla sijaitseva pääkaupunki Safi on tunnettu keramiikastaan ja tärkeästä satamastaan, joka on yksi maan suurimmista. Rannikolla sijaitsee myös El Jadidan kaupunki, jossa sijaitseva Mazaganin portugalilaiskaudella rakennettu kaupunki kuuluu Unescon maailmanperintöluetteloon. Doukkala-Abdan alue tunnetaan tazota-arkkitehtuuria edustavista kivirakennelmista. Tazotan arvellaan olevan jäänne Portugalin valtakaudelta. == Lähteet == == Aiheesta muualla == Luokka:Marokon entiset alueet
Baden-Powell

Baden-Powell voi tarkoittaa seuraavia: ;Henkilöitä: * Agnes Baden-Powell (1858–1945), brittiläinen partioliikkeen kehittäjä, Robert Baden-Powellin sisar * Olave Baden-Powell (1889–1977), brittiläinen partioliikkeen kehittäjä * Robert Baden-Powell (1857–1941), brittiläinen sotilasjohtaja ja partioliikkeen perustaja * Baden Powell de Aquino (1937–2000), brasilialainen kitaristi ja säveltäjä ;Muuta: * Baden-Powell, brittiläisperäinen päähine
EPiServer

EPiServer on ohjelmistoyritys, jolla on monikanavaiseen sisällönhallintaan ja sähköiseen kaupankäyntiin liittyviä tuotteita. Yritys on perustettu Ruotsissa vuonna 1994 ja nykyään sillä on toimistot Ruotsin lisäksi Isossa-Britanniassa, Yhdysvalloissa, Tanskassa, Suomessa, Norjassa, Hollannissa ja Australiassa. EPiServerin tuotteet ovat Microsoft .NET –pohjaisia ja ne tukevat sekä WebForms- että ja MVC-tekniikoita HTML5 / JavaScript tuella sekä REST- rajapinnalla. Tuoteperheen ohjelmistot ovat verkkoselainpohjaisia. Uusin versio EPiServerin sisällönhallintajärjestelmästä on EPiServer 7 CMS, joka julkaistiin 31.10.2012. EPiServer on mukana visionäärinä vuoden 2014 Gartnerin “taikaneliössä” (Magic Quadrant for Web Content Management) "Magic Quadrant for Web Content Management", Gartner, 2011-11-10. EPiServerin omassa EPiServer World –yhteisössä "EPiServer World", EPiServer, 2012-09-17 on yli 25 000 rekisteröitynyttä käyttäjää. Yhteisö toimii EPiServer-kehittäjien ja -ylläpitäjien tietopankkina ja materiaaliresurssina. EPiServerin arkkitehtuuri tarjoaa tuen kolmansien osapuolien kehittämille lisäosille. Lisäosia löytyy muun muassa tuotetietojen ja digitaalisen pääoman hallintaan sekä hakukoneoptimointiin. Lisäosia kehitetään aktiivisesti ja niille on saatavissa myös ylläpitopalveluita. Helmikuussa 2012 EPiServer osti amerikkalaisen verkkokaupparatkaisuihin erikoistuneen yrityksen, Mediachasen. Yritykset olivat toimineet tätä ennen pidemmän aikaa kumppaneina kehittäen EPiServerin Commerce-tuotetta. Mediachase sulautui osaksi EPiServerin Yhdysvaltojen toimintoja ja heidän kehittämänsä ratkaisut integroituivat EPiServerin tuoteperheeseen."EPiServer Completes Purchase of Mediachase", Cmswire, 2012-03-01 == Lähteet == == Aiheesta muualla == ; Yhtiön omia sivustoja * EPiServerin pääsivusto * EPiServer 7 CMS tuote-esittely * EPiServer Commerce tuote-esittely Luokka:Ruotsalaiset yritykset Luokka:Ohjelmistoyhtiöt
Viktors Arājs

Viktors Arājs (myös muodossa Viktor Arajs tai Victor Arājs, 13. tammikuuta 1910 Baldone, Latvia, Venäjän keisarikunta – 13. tammikuuta 1988 Kassel, Länsi-Saksa) oli latvialainen SS-upseeri, jonka johtama latvialainen ryhmä (Arājn Kommando) murhasi kymmeniä tuhansia Latvian ja Valko-Venäjän juutalaisia natsi-Saksan miehityksen aikana vuosina 1941–1944 muun muassa Riian ghetossa, Liepājassa, Biķerniekissä ja Rumbulan metsässä. Ryhmään kuului noin 1 200 vapaaehtoista.Lumans, Latvia in World War II, s. 239 Vuonna 1979 Arājs tuomittiin Hampurin maaoikeudessa 13 000 ihmisen joukkomurhan johtamisesta Rumbulassa 8. joulukuuta 1941 elinkautiseen vankeuteen.Press, The Murder of the Jews in Latvia 1941–1945, s. 70 == Lähteet == Luokka:SS-sotilaat Luokka:Latvialaiset sotilaat Luokka:Toisen maailmansodan sotarikokset Luokka:Vuonna 1910 syntyneet Luokka:Vuonna 1988 kuolleet
Krista Guloien

Krista Guloien (s. 20. maaliskuuta 1980 New Westminster, Brittiläinen Kolumbia) on kanadalainen soutaja ja olympiamitalisti. Hän sai hopeaa naisten kahdeksikossa vuoden 2012 kesäolympialaisissa Lontoossa ja sijoittui kahdeksanneksi pariaironelikossa vuoden 2008 kesäolympialaisissa Pekingissä.Krista Guloien Bio, Stats, and Results | Olympics at Sports-Reference.com Guloien on osallistunut myös soudun maailmanmestaruuskilpailuihin ja saanut siellä hopeamitalit kahdeksikossa vuosina 2010 ja 2011. Hän sai vuonna 2004 kandidaatin arvon Simon Fraser -yliopistosta, jossa hän opiskeli kriminologiaa.Krista Guloien - Olympic Athlete | Team Canada == Lähteet == Luokka:Kanadalaiset soutajat Luokka:Kanadalaiset olympiamitalistit Luokka:Vuonna 1980 syntyneet Luokka:Elävät henkilöt
Nina Rillstone

Nina Kathy Rillstone (s. 15. huhtikuuta 1975 Brentwood, Essex, Yhdistynyt kuningaskunta) on uusiseelantilainen kestävyysjuoksija. Hän kilpaili vuoden 2008 kesäolympialaisissa Pekingissä ja jäi siellä naisten maratonissa 16. sijalle ajalla 2:31:16.Nina Rillstone Bio, Stats, and Results | Olympics at Sports-Reference.com Rillstonen ennätysaika maratonissa on 2:29:46, jonka hän saavutti Naganossa 16. huhtikuuta 2006.IAAF: Athlete profile for Nina Rillstone == Lähteet == Luokka:Uusiseelantilaiset kestävyysjuoksijat Luokka:Vuonna 1975 syntyneet Luokka:Elävät henkilöt
Bill McKerlich

William Alister M. "Bill" McKerlich (s. 2. joulukuuta 1936 Vancouver, Brittiläinen Kolumbia) on kanadalainen entinen soutaja ja kaksinkertainen olympiamitalisti. Hän oli mukana saamassa hopeaa miesten kahdeksikossa vuoden 1956 kesäolympialaisissa Melbournessa ja kesäolympialaisissa 1960 Roomassa. Myös hänen poikansa Ian McKerlich kilpaili olympialaisissa.Bill McKerlich Bio, Stats, and Results | Olympics at Sports-Reference.com == Lähteet == Luokka:Kanadalaiset soutajat Luokka:Kanadalaiset olympiamitalistit Luokka:Vuonna 1936 syntyneet Luokka:Elävät henkilöt
Ian McKerlich

Ian McKerlich (s. 3. tammikuuta 1965 Vancouver, Brittiläinen Kolumbia) on kanadalainen entinen soutaja. Hän kilpaili vuoden 1988 kesäolympialaisissa Soulissa ja oli mukana sijoittumassa kymmenenneksi miesten kahdeksikossa. Hän on olympiamitalisti Bill McKerlichin poika.Ian McKerlich Bio, Stats, and Results | Olympics at Sports-Reference.com == Lähteet == Luokka:Kanadalaiset soutajat Luokka:Vuonna 1965 syntyneet Luokka:Elävät henkilöt
Donald Pretty

Donald Wayne Pretty (s. 11. kesäkuuta 1936) on kanadalainen entinen soutaja ja olympiamitalisti. Hän oli mukana saamassa hopeaa miesten kahdeksikossa vuoden 1956 kesäolympialaisissa Melbournessa. Hän kilpaili myös kesäolympialaisissa 1964 Tokiossa ja jäi kahdeksikossa yhdeksännelle sijalle.Donald Pretty Bio, Stats, and Results | Olympics at Sports-Reference.com == Lähteet == Luokka:Kanadalaiset soutajat Luokka:Kanadalaiset olympiamitalistit Luokka:Vuonna 1936 syntyneet Luokka:Elävät henkilöt
Diane Nukuri

Diane Nukuri(-Johnson) (s. 1. joulukuuta 1984 Bujumbura) on burundilaissyntyinen kestävyysjuoksija. Hän kilpaili kesäolympialaisissa 2012 Lontoossa ja sijoittui naisten maratonissa 31. sijalle ajalla 2.30.13. Hän oli tehnyt ensiesiintymisensä olympialaisissa jo vuoden 2000 kisoissa Sydneyssä. Siellä hän putosi 5 000 metrin juoksussa ensimmäisellä kierroksella jäätyään eränsä neljänneksitoista ajalla 16.38,30.Diane Nukuri Bio, Stats, and Results | Olympics at Sports-Reference.com Rio de Janeiron olympialaisissa 2016 hän sijoittui 10 000 metrillä 13:nneksi. Vuonna 2001 Nukuri jäi Jeux de la Francophonien jälkeen Ontarioon serkkunsa kanssa. Hän menetti isänsä lisääntyneen väkivallan seurauksena Burundissa. Hän pääsi stipendillä Iowan yliopistoon, josta hän valmistui kandidaatin arvolla viestintätieteissä vuonna 2008.Running for her life | Iowa Now - The University of Iowa Nukurai sai Yhdysvaltain edustusoikeuden helmikuussa 2020. ==Henkilökohtaiset ennätykset == :Lähde: WA * 5 000 metrin juoksu: 15.59,39 (2008) * 10 000 metrin juoksu: 31.28,69 (2016) * 5 km tiejuoksu: 15.34 (2016) * 10 km tiejuoksu: 31.49 (2010) * Puolimaraton: 1.09.12 (2013) * Maraton: 2.27.50 (2015) == Lähteet == Luokka:Burundilaiset kestävyysjuoksijat Luokka:Yhdysvaltalaiset kestävyysjuoksijat Luokka:Vuonna 1984 syntyneet Luokka:Elävät henkilöt
Sikamainen juttu

Sikamainen juttu (A Private Function) on Malcolm Mowbrayn ohjaama brittiläinen komediaelokuva vuodelta 1984. Komedian pääosia esittävät Michael Palin ja Maggie Smith. Satiiri kertoo sodanjälkeisestä pikkukylästä Pohjois- Englannissa, jossa edelleen säännöstellään lihaa. Kun haluttiin järjestää kylässä juhlat ja teurastaa sitä varten laittomasti kasvatettu sika. Sikaa ei vain löydy enää... Sikamaisen jutun käsikirjoittivat ohjaaja Mowbray ja Alan Bennett. Käsikirjoituksen laatimiseen meni kolme vuotta. Elokuvan tuotti Mark Shivas independent-yhtiö HandMade Filmsille. Sikamainen juttu kuvattiin pääosin West Yorkshiren Ilkleyssä ja Ben Rhyddingissä. Sikamainen juttu sai ensi-iltansa kotimaassaan Isossa-Britanniassa marraskuussa vuonna 1984. Yhdysvalloissa elokuva julkaistiin 11. maaliskuuta vuonna 1985. Sikamainen juttu esitettiin myös vuoden 1985 Cannesin elokuvajuhlilla Ranskassa. Sikamainen juttu oli vuonna 1985 ehdolla muun muassa viiteen BAFTA-palkintoon, joista se voitti kolme. Elokuvaan perustuva musikaali avattiin West Endillä Novello Theatressa huhtikuussa vuonna 2011 nimellä Betty Blue Eyes. Musikaalin tuotti Cameron Mackintosh ja sen pääosissa ovat Reece Shearsmith Gilbertinä ja Sarah Lancashire Joycena. ==Näyttelijät== ==Palkinnot ja palkintoehdokkuudet== Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Vuosi Palkinto Kategoria Ehdokas Tulos 1985 BAFTA-palkinto Paras naispääosa Maggie Smith 1985 Paras miessivuosa Denholm Elliott 1985 Paras naissivuosa Liz Smith 1985 Paras elokuva Mark Shivas 1985 Paras alkuperäinen käsikirjoitus Alan Bennett 1985 Taorminan elokuvajuhlat: Kultainen Kharybdis – Malcolm Mowbray 1985 Taorminan elokuvajuhlat: Pronssinen naamio – Liz Smith 1985 Taorminan elokuvajuhlat: Kultainen naamio – Maggie Smith 1986 London Critics Circle -palkinto Vuoden käsikirjoittaja Alan Bennett ==Arvioita== Video-oppaassa vuodelta 1994 Ilkka Jauhiainen pitää Sikamaista juttua hallittuna mutta vähäverisenä komediana, jonka huumori on liian arkista mutta henkilöhahmot kiinnostavia. Hän antaa sille kaksi tähteä viidestä, mikä vastaa sanallista arviota ”keskinkertainen”. ==Lähteet== ==Aiheesta muualla== * * * Luokka:Vuoden 1984 brittiläiset elokuvat Luokka:Brittiläiset komediaelokuvat Luokka:Brittiläiset independent-elokuvat
Charles Buchwald

thumb|right|250px|Tanskan jalkapallojoukkue olympialaisissa 1912; Buchwald neljäntenä oikealta Charles von Buchwald (22. lokakuuta 1880 – 19. marraskuuta 1951) oli tanskalainen jalkapalloilija.Charles Buchwald Bio, Stats, and Results | Olympics at Sports-Reference.com Hän pelasi puolustajana.DBU: Landsholdsdatabasen: Charles Buchwald Buchwald kuului hopeaa saaneeseen Tanskan miesten joukkueeseen kesäolympialaisissa 1908 Lontoossa ja kesäolympialaisissa 1912 Tukholmassa. Lisäksi hän voitti joukkueensa kanssa kultaa vuoden 1906 välikisoissa Ateenassa. == Lähteet == Luokka:Tanskalaiset jalkapalloilijat Luokka:Tanskalaiset olympiamitalistit Luokka:Vuonna 1880 syntyneet Luokka:Vuonna 1951 kuolleet
Johnny Hellström

Ernst Johnny Hellström (9. joulukuuta 1941 Jönköping – 16. tammikuuta 1962 Jönköping) oli ruotsalainen uimahyppääjä. Hän kilpaili vuoden 1960 kesäolympialaisissa Roomassa ja jäi miesten ponnahduslautakilpailussa 13. sijalle.Johnny Hellström Bio, Stats, and Results | Olympics at Sports-Reference.com Hellström voitti viisi kansallista mestaruutta. Hän kuoli henkirikoksen uhrina.Jönköping | Jnytt.se == Lähteet == Luokka:Ruotsalaiset uimahyppääjät Luokka:Ruotsalaiset henkirikosten uhrit Luokka:Vuonna 1941 syntyneet Luokka:Vuonna 1962 kuolleet
Northern & Shell

Northern & Shell on brittiläinen kustannus- ja televisioyhtiö, jonka omistaa Richard Desmond. Se julkaisee Daily Expressiä, Daily Staria sekä juorulehtiä OK!, New! ja Star. Lisäksi yhtiö omistaa Portland TV:n, johon kuuluu mm. aikuisviihdekanavat Television X ja Red Hot TV. Se omisti aiemmin myös tv- kanavat Channel 5, 5* ja 5USA, mutta myi ne Viacomille toukokuussa 2014. == Lähteet == == Aiheesta muualla == *www.northernandshell.co.uk Luokka:Brittiläiset yritykset
Eva Topelius

Eva Maria Topelius (myöh. Andersson, vuodesta 1904 Acke; 4. syyskuuta 1855 Uusikaarlepyy – 24. maaliskuuta 1929 Vaxholm, Ruotsi) oli suomalainen taidemaalari. Topelius opiskeli Suomen Taideyhdistyksen piirustuskoulussa 1872–1873, Kööpenhaminassa 1883 ja Pietarissa 1884. Hän maalasi muutamana kesänä Ahvenanmaalla Victor Westerholmin vetämässä Önningebyn taiteilijasiirtokunnassa.. Viitattu 6.6.2020 Topeliuksen isä oli kirjailija Zacharias Topelius. Hänen puolisonsa oli vuodesta 1891 ruotsalainen taiteilija J. A. G. Acke, joka työskenteli Önningebyssä. Vähävarainen taiteilijapariskunta asui 1890-luvulla ajoittain Sipoossa Zacharias Topeliuksen luona. Tämän kuoltua he rakennuttivat Vaxholmiin perintörahoilla ateljeekodin Villa Akleja vuonna 1901. Heidän ottopoikansa oli urheilija, olympiavoittaja Fausto Acke. == Lähteet == ==Kirjallisuutta== * ==Aiheesta muualla== * Eva Maria Acke-Topelius taiteilijatietosanakirja Amandassa Luokka:Suomalaiset taidemaalarit Luokka:Ruotsalaiset taidemaalarit Luokka:Vuonna 1855 syntyneet Luokka:Vuonna 1929 kuolleet
Grigore Alexandrescu

Grigore Alexandrescu (22. helmikuuta 1810 Târgoviște, Dâmbovița, Valakia – 25. marraskuuta 1885 Bukarest, Romania) oli romanialainen runoilija ja kääntäjä. == Aiheesta muualla == Luokka:Romanialaiset runoilijat Luokka:Vuonna 1810 syntyneet Luokka:Vuonna 1885 kuolleet
Dikromitrioksidi

Dikromitrioksidi eli kromi(III)oksidi (Cr2O3) on yksi kromin oksideista. Yhdistettä käytetään muun muassa väriaineena ja orgaanisessa synteesissä. Dikromitrioksidia esiintyy eskolaiitti-nimisessä mineraalissa. ==Ominaisuudet== Dikromitrioksidi on huoneenlämpötilassa kiinteää, vaalean tai tumman oliivinvihreää jauhemaista tai kiteistä ainetta. Yhdiste ei liukene veteen eikä suuressa määrin myöskään happo- tai emäsliuoksiin. Sulatettujen alkalimetallihydroksidien kanssa se reagoi hapettimien läsnä ollessa kromaateiksi. Dikromitrioksidi on hyvin kovaa ja sen kovuus Mohsin asteikolla on 9.Gerd Anger, Jost Halstenberg, Klaus Hochgeschwender, Christoph Scherhag, Ulrich Korallus, Herbert Knopf, Peter Schmidt & Manfred Ohlinger: Chromium Compounds, Ullmann's Encyclopedia of Industrial Chemistry, John Wiley & Sons, New York, 2000. Teoksen verkkoversio viitattu 11.02.2013Billie J. Page & Gary W. Loar: Chromium Compounds, Kirk-Othmer Encyclopedia of Chemical Technology, John Wiley & Sons, New York, 2004. Viitattu 11.02.2013 ==Valmistus ja käyttö== Laboratoriossa erittäin puhdasta dikromitrioksidia saadaan ammoniumdikromaattia kuumentamalla. Teollisuudessa yhdistettä valmistetaan kuitenkin pelkistämällä natrium- tai kaliumdikromaattia rikin tai hiilen avulla. :(NH4)2Cr2O7 → Cr2O3 \+ N2 \+ 4 H2O :Na2Cr2O7 \+ S → Cr2O3 \+ Na2SO4 :K2Cr2O7 \+ 2 C → Cr2O3 \+ K2CO3 \+ CO Dikromitrioksidia käytetään vihreänä väriaineena maaleissa ja keramiikan ja lasin värjäykseen. Muita käyttökohteita ovat aluminoterminen kromimetallin tuotanto ja hionta- ja kiillotusaineena käyttäminen metalliteollisuudessa ja katalyyttinä orgaanisen kemian reaktioissa. ==Lähteet== ==Aiheesta muualla== * Luokka:Kromiyhdisteet Luokka:Oksidit Luokka:Vihreät väriaineet
Grigore Vieru

Grigore Vieru (14. helmikuuta 1935, Pererita, Hotin, Romania – 18. tammikuuta 2009, Chișinău, Moldova) oli moldovalainen runoilija ja kirjailija. == Lähteet == == Aiheesta muualla == Luokka:Moldovalaiset kirjailijat Luokka:Runoilijat Luokka:Vuonna 1935 syntyneet Luokka:Vuonna 2009 kuolleet
Frank Nigro

Frank Nigro (s. 11. helmikuuta 1960 Richmond Hill, Ontario, Kanada) on kanadalais-italialainen jääkiekkoilija. Hän pelasi NHL:n Toronto Maple Leafsissa 71 ottelua. Maaleja hän teki 8, ja syöttöpisteitä hän sai 18. Hän pelasi kaksi NHL-kautta ja pääsi kerran pudotuspeleihin. Pelipaikaltaan Nigro oli hyökkääjä. Nigro pelasi urallaan kolmen kauden ajan myös Italian maajoukkueessa, jossa pelasi ensimmäisen ottelunsa 18. joulukuuta 1987 Tanskaa vastaan. Nigro teki ottelussa myös ensimmäisen maajoukkuemaalinsa. == Lähteet == Luokka:Kanadalaiset jääkiekkoilijat Luokka:Italialaiset jääkiekkoilijat¨ Luokka:Toronto Maple Leafsin varaamat pelaajat Luokka:Kanadanitalialaiset Luokka:Vuonna 1960 syntyneet Luokka:Elävät henkilöt
Veikko Lavonen

Veikko Tapani Lavonen (s. 1. helmikuuta 1945 Keuruu) on suomalainen aktiiviuransa lopettanut kreikkalais-roomalaisen tyylin painija. 68–74 kilogramman painoluokissa kilpaillut ”Veka” Lavonen paini Münchenin kesäolympialaisissa 1972 kaksi ottelua ja putosi toisen kierroksen jälkeen. Maailmanmestaruuskilpailuissa hän sijoittui kuudenneksi Katowicessa 1974 ja EM-kilpailuissa viidenneksi Katowicessa 1972. Pohjoismaiden- mestaruuskilpailuissa Lavonen saavutti kultaa vuonna 1975 sekä hopeaa vuosina 1968, 1974 ja 1976. Junioreissa hän saavutti PM-kilpailuista hopeaa vuonna 1965 ja pronssia vuonna 1966.Veikko Lavonen Bio, Stats and ResultsLavonen, Veikko (FIN) == Lähteet == * Veikko Lavonen Bio, Stats and Results Olympics at Sports-Reference.com * Lavonen, Veikko (FIN) iat.uni-leipzig.de === Viitteet === Luokka:Suomalaiset kreikkalais-roomalaisen tyylin painijat Luokka:Vuonna 1945 syntyneet Luokka:Elävät henkilöt
Jorma Liimatainen

Jorma Tapio Liimatainen (s. 31. lokakuuta 1947 Suolahti) on suomalainen aktiiviuransa lopettanut vapaapainija. 62 kilogramman painoluokassa kilpaillut Liimatainen paini Münchenin kesäolympialaisissa 1972, jossa karsiutui kolmen kierroksen jälkeen. EM-kilpailuissa hän sijoittui kuudenneksi Katowicessa 1972.Jorma Liimatainen Bio, Stats and ResultsLiimatainen, Jorma (FIN) == Lähteet == * Jorma Liimatainen Bio, Stats and Results Olympics at Sports- Reference.com * Liimatainen, Jorma (FIN) iat.uni-leipzig.de === Viitteet === Luokka:Suomalaiset vapaapainijat Luokka:Vuonna 1947 syntyneet Luokka:Elävät henkilöt
Mohamed Coulibaly

Mohamed Coulibaly (s. 19. syyskuuta 1989) on malilainen uimari. Hän kilpaili vuoden 2008 kesäolympialaisissa Pekingissä miesten 50 metrin vapaauinnissa. Hän putosi ensimmäisellä kierroksella jäätyään kolmannessa erässä viidennelle sijalle ajalla 29,09. Coulibalyn kokonaissijoitus oli 86. paikka.Mohamed Coulibaly Bio, Stats, and Results | Olympics at Sports-Reference.com == Lähteet == Luokka:Malilaiset uimarit Luokka:Vuonna 1989 syntyneet Luokka:Elävät henkilöt
Yleisluistelun Suomen-mestaruuskilpailut 1902

Suomen luistelumestaruudesta kilpailtiin Helsingissä 9. maaliskuuta 1902. Vain miehet kilpailivat. Mestaruuteen vaadittiin kaksi matkavoittoa kolmesta mahdollisesta, mutta Franz Fredrik Wathén voitti kaikki matkat ja neljännen peräkkäisen Suomen-mestaruutensa. Kaikki matkat luisteltiin samana päivänä järjestyksessä lyhimmästä pisimpään. Jokaisella matkalla palkittiin kolme parasta luistelijaa. == Miesten yleiskilpailu == Parhaat tulokset. Sija Kilpailija 500 m # 1 500 m # 5 000 m # 1 Franz Fredrik Wathén 49,2 1 2.37,4 1 9.44,6 1 Toivo Tillander 49,8 2 2.37,8 2 9.52,4 2 Jussi Viinikainen 50,6 3 2.41,2 3 − − Walter Johansson 51,6 4 2.42,8 4 10.07,4 3 == Lähteet == * 11.03.1902 Uusi Suometar no 58 Luokka:Vuoden 1902 pikaluistelu Luokka:Helsingin urheilutapahtumat Luokka:Pikaluistelun Suomen- mestaruuskilpailut
Abdourahamane Diawara

Abdourahamane Diawara (s. 30. syyskuuta 1978) on guinealainen uimari. Hän kilpaili vuoden 2004 kesäolympialaisissa Ateenassa miesten 50 metrin vapaauinnissa. Hän putosi ensimmäisellä kierroksella jäätyään ensimmäisen erän viidenneksi ajalla 28,10. Hänen kokonaissijoituksensa oli 76. sija.Abdourahamane Diawara Bio, Stats, and Results | Olympics at Sports-Reference.com == Lähteet == Luokka:Guinealaiset uimarit Luokka:Vuonna 1978 syntyneet Luokka:Elävät henkilöt
Gidraninhevonen

Gidraninhevonen on lämminverinen hevosrotu, joka on peräisin Unkarista. Se on kookas ja väriltään yleensä rautias. Rotu polveutuu lukuisista eri roduista, joista tärkeimmät ovat arabianhevonen ja englannintäysiverinen. Se jalostettiin alkujaan ratsuväen käyttöön, ja toimii nykyisin ratsuna ja ajohevosena. == Ominaisuudet == Gidraninhevonen on kookas, ryhdikäs ja laadukas lämminverinen. Rodun säkäkorkeus on tyypillisesti 163–168 cm, mutta joskus jopa 173 cm. Gidraninhevosen pää on hienopiirteinen, joskaan ei arabianhevosta vastaava. Kaula on lihaksikas ja hyvin kiinnittynyt, ja sen tulisi olla suhteellisen pituinen vartaloon verrattuna. Lapojen tulisi olla viistot. Rinta on syvä ja leveä. Runko on syvä, selkä vahva, joskus pitkä. Takaosa on lihaksikas, jalat vahvat. Kaviot ovat hyvänmuotoiset. Gidraninhevoset ovat miltei poikkeuksetta rautiaita. Luonne tapaa olla arveluttava ja hankalasti käsiteltävä, mitä pidetään rodun kantaisän Siglavy Gidranin perintönä. == Historia == Gidraninhevonen kehitettiin unkarilaisessa Mezőhegyesin valtionsiittolassa 1800-luvulla. Rotu polveutuu vuonna 1816 Unkariin tuodusta arabialaisesta raudikko-oriista Siglavy Gidran. Vuonna 1820 sille syntyi espanjalais-napolilaisesta tammasta orivarsa Gidran II, josta tuli gidraninhevosen kantaisä. Rodun jalostus oli alkuvaiheessa sekalaista: tehtävään käytettiin ensin paikallisia, arabialaisia, transylvanialaisia ja espanjalais-napolilaisia tammoja. Vuoteen 1855 mennessä kantaoriitten emien suvuissa esiintyi noin kolmannes arabialaista, noin viidennes transyvanialaista ja pienemmissä määrin espanjalaista, unkarilaista, nonius- ja gidranverta. Jalostukseen lisättiin myös englannintäysiverisiä, vuonna 1893 jopa kolmessa perättäisessä polvessa. Lopulta arabialaista vaikutetta lisättiin ottamalla shagya-arabioriit Gazal III ja Siglavy II ensisijaisiksi siitosoriiksi, ja rodun tyyppi alkoi vakiintua angloarabimaiseksi ja erinomaiseksi hyppääjäksi. Gidraninhevonen kehitettiin alun perin ratsuväen tarpeisiin, arabianhevosta kookkaammaksi ja vahvemmaksi. Siitä kehittyi kaksi jalostussuuntausta: raskaampi, kevyeen työhön soveltuva tyyppi, ja kevyempi ja nopeampi ratsuhevostyyppi. Ensimmäisessä maailmansodassa gidraninhevonen menetti suuren osan kannastaan. Jälkikäteen jalostuksessa lisättiin arabialaista ja uutena kisber felver -verta. 1970-luvulle tultaessa rodun tilanne oli taas huonontunut ja kaksi uutta oritta Bulgariasta otettiin laajentamaan kannan perimää. Nykyisin gidraninhevonen on laadukas ratsu- ja ajohevonen, joka on menestynyt myös kansainvälisellä tasolla lajeissa, joissa sen nopeudesta, kestävyydestä, ketteryydestä ja rohkeudesta on etua. Rodun jalostukseen hyväksytään yhä muita rotuja: hyväksytyt rodut ovat englannintäysiverinen, arabianhevonen ja angloarabi. Hyväksyttävällä hevosella on oltava neljänteen polveen ulottuva todistus polveutumisestaan, ja sen on oltava väriltään rautias ja vähintään 157 cm korkea. Oriiden on lisäksi läpäistävä jalostustoimikunnan tarkastus saadakseen siitosluvan. == Lähteet == * === Viitteet === Luokka:Lämminveriset Luokka:Unkarilaiset hevosrodut
Per Olav Wiken

Per Olav Wiken (23. maaliskuuta 1937 Oslo, Norja – 14. tammikuuta 2011 Puerto de la Duquesa, Málaga, Espanja) oli norjalainen purjehtija. Hän sai vuoden 1968 kesäolympialaisissa Méxicossa hopeaa Star-luokassa Peder Lunde nuoremman kanssa.Per Olav Wiken Bio, Stats, and Results | Olympics at Sports-Reference.com == Lähteet == Luokka:Norjalaiset kilpapurjehtijat Luokka:Norjalaiset olympiamitalistit Luokka:Vuonna 1937 syntyneet Luokka:Vuonna 2011 kuolleet
Thee Headcoatees

Thee Headcoatees on englantilainen garage rock -yhtye, joka perustettiin Kentissä vuonna 1991. Billy Childish perusti sen taustayhtyeeksi omalle Thee Headcoats -yhtyeelleen ja hän kirjoittikin useimmat yhtyeen kappaleet. == Diskografia == *Girlsville (1991) *Have Love Will Travel (1992) *Ballad of the Insolent Pup (1994) *Bozstik Haze (1997) *Punk Girls (1997) *Taylor Meets Thee Headcoatees (1998) *Here Comes Cessation (1999) *The Sisters of Suave (1999) Luokka:1990-luvun yhtyeet ja sooloartistit Luokka:Brittiläiset rockyhtyeet
Twickenham Film Studios

Twickenham Studios (aiemmin tunnettu nimellä Twickenham Film Studios) on Lontoon St Margaretsissa sijaitseva useiden elokuva- ja televisioyhtiöiden käyttämä elokuvastudio. Twickenham Film Studios oli aikanaan Britannian suurin elokuvastudio. Se avattiin vuonna 1913 luisteluradan paikalle. Helmikuussa 2012 tiedotettiin studion vararikosta ja sulkemisesta kesäkuuhun mennessä. Uusi omistaja kuitenkin osti studion elokuussa, mikä mahdollisti toiminnan jatkumisen. Luokka:Elokuvastudiot Luokka:Lontoon rakennukset ja rakennelmat
Ford Fiesta RS WRC

Ford Fiesta RS WRC on Fordin ralliauto, joka esiteltiin Pariisin autonäyttelyssä ennen kautta 2011. Auton ensimmäine kilpailu oli Ruotsin ralli 2011. Auto on kehitetty Ford Fiesta S2000 -ralliautosta Ford Europen ja M-Sportin yhteistyössä korvaamaan aiempi Ford Focus RS WRC. Auto on kehitetty kaudella 2011 tulleiden World Rally Car-sääntöjen mukaan ja autossa on neliveto sekä 1,6 litran turboahdettu moottori, joka perustuu Fordin EcoBoost- moottoriin. Moottorissa on polttoaineen suoraruiskutus MM-tasolla Fiestaa on ajattanut tehdastalli Ford World Rally Team ja M-Sport World Rally Team. Muita autoa käyttäneitä talleja olivat muun muassa Team Abu Dhabi ja Monster World Rally Team. Kaudella 2014 M-Sportin Fiestoilla täyden MM-sarjan ajoivat Mikko Hirvonen, Elfyn Evans sekä entinen F1-kuljettaja Robert Kubica. Mallin seuraaja on Ford Fiesta WRC. == Ford Fiesta RRC == Ford Fiesta RRC on muunnelma Ford Fiesta RS WRC:stä, joka soveltuu kansallisen tason kilpailuihin (Regional Rally Car). RRC-versiossa on 30 millimetrin kuristin ja muutoksia aerodynamiikkaan. Sopivilla osilla auton voi muuntaa WRC-autoksi kuudessa tunnissa. == Rallin MM-sarjan tulokset == (Tulosselitteet) Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Fordin tehdastiimin tulokset Rallin MM-sarjassa. Kausi Talli Moottori Renkaat Kuljettaja 1 2 3 4 5 6 7 8 9 10 11 12 13 Pisteet Sijoitus 2011 Ford Ford SWE MEX POR JOR ITA ARG GRE FIN GER AUS FRA ESP GBR rowspan=3 376 rowspan=3 2. 2011 Ford Ford Mikko Hirvonen 1 2 4 4 2 2 3 4 4 1 3 2 Kesk. 2011 Ford Ford Jari-Matti Latvala 3 3 3 2 18 7 9 2 14 2 4 3 1 2012 Ford Ford MON SWE MEX POR ARG GRE NZL FIN GER GBR FRA ITA ESP rowspan=4 309 rowspan=4 2. 2012 Ford Ford Jari-Matti Latvala Kesk. 1 Kesk. 13 Loukk. 3 7 3 2 1 2 12 2 2012 Ford Ford Daniel Sordo Kesk. 2012 Ford Ford Petter Solberg 3 4 3 3 6 Kesk. 3 4 11 3 26 9 11 ==MM-rallivoitot== # Ruotsin ralli 2011 – Mikko Hirvonen / Jarmo Lehtinen # Australian ralli 2011 – Hirvonen / Lehtinen # Walesin ralli 2011 – Jari-Matti Latvala / Miikka Anttila # Ruotsin ralli 2012 – Latvala / Anttila # Portugalin ralli 2012 – Mads Østberg / Jonas Andersson # Walesin ralli 2012 – Latvala / Anttila == Lähteet == Fiesta RS WRC
Minä ja kolme leskeäni

Minä ja kolme leskeäni (; myös The Honeypot) on Joseph L. Mankiewiczin ohjaama ja käsikirjoittama yhdysvaltalainen rikoskomediaelokuva vuodelta 1967. Rikoskomedian pääosissa ovat Rex Harrison, Susan Hayward, Cliff Robertson, Capucine, Edie Adams, Maggie Smith ja Adolfo Celi. Ohjaaja Mankiewicz laati käsikirjoituksen Frederick Knottin näytelmän Mr. Fox of Venice, Ben Jonsonin näytelmän Volpone (1606) ja Thomas Sterlingin romaanin The Evil of the Day (1955) pohjalta. ==Näyttelijät== ==Tuotanto== Minä ja kolme leskeäni kuvattiin työnimellä Anyone for Venice? Technicolor-menetelmällä Italian Venetsiassa ja Roomassa sijaitsevilla Cinecittà Studioseilla 6 miljoonan dollarin budjetilla. Kuvaukset alkoivat 20. syyskuuta vuonna 1965 ja kestivät helmikuun 26. päivään 1966 asti. Charles K. Feldman tuotti elokuvan Famous Artists Productionsille. Anne Bancroftin alun perin olisi pitänyt näytellä Merle McGillin roolin, mutta kieltäytyi teatteriroolin takia. ==Julkaisu== Minä ja kolme leskeäni sai ensi- iltansa Lontoossa 21. maaliskuuta vuonna 1967. Valmistusmaassaan Yhdysvalloissa elokuva julkaistiin 22. toukokuuta 1967. Suomessa elokuva julkaistiin 19. tammikuuta vuonna 1968. United Artists toimi elokuvan levittäjänä. Minä ja kolme leskeäni on julkaistu DVD:lle vuosina 2009 ja 2011. == Lähteet == == Aiheesta muualla == * * * Luokka:Vuoden 1967 yhdysvaltalaiset elokuvat Luokka:Yhdysvaltalaiset rikoselokuvat Luokka:Yhdysvaltalaiset mustan komedian elokuvat Luokka:Joseph L. Mankiewiczin ohjaamat elokuvat Luokka:Yhdysvaltalaiset näytelmiin perustuvat elokuvat Luokka:Yhdysvaltalaiset romaaneihin perustuvat elokuvat
Baluchit

Baluchit (muilta nimiltään balutšit tai belutšit) ovat etupäässä Belutšistanissa Afganistanin, Pakistanin ja Iranin alueella asuva kansa. Heitä asuu lisäksi muun muassa Turkmenistanissa, Arabian niemimaalla ja Itä- Afrikassa. Belutšin kieltä puhuu noin 5–10 miljoonaa ihmistä, mutta lisäksi osa belutšeista puhuu äidinkielenään muita kieliä. Baluchien suuri valtaosa on hanafilaiseen koulukuntaan kuuluvia sunnalaisia muslimeja. Vähemmistö sunnalaisista kuuluu shafilaiseen koulukuntaan. Pakistanin Makranissa ja Sindhissä on myös šiialaisia balucheja. ==Lähteet== == Aiheesta muualla == Luokka:Afganistanin etniset ryhmät Luokka:Pakistanin etniset ryhmät Luokka:Iranin etniset ryhmät
Marlyse Nsourou

Marlyse Nsourou (s. 27. helmikuuta 1987) on gabonilainen keskipitkän matkan juoksija. Hän kilpaili vuoden 2004 kesäolympialaisissa Ateenassa ja putosi naisten 800 metrin juoksussa ensimmäisellä kierroksella jäätyään eränsä seitsemänneksi. Hän teki henkilökohtaisen ennätyksensä ajalla 2:12.35.Marlyse Nsourou Bio, Stats, and Results | Olympics at Sports-Reference.com == Lähteet == Luokka:Gabonilaiset keskimatkojen juoksijat Luokka:Vuonna 1987 syntyneet Luokka:Elävät henkilöt
Ihanat miljoonat

Ihanat miljoonat () on Eric Tillin ohjaama yhdysvaltalais-brittiläinen rikoskomediaelokuva, joka sai ensi-iltansa vuonna 1968. Elokuvan pääosissa ovat Peter Ustinov, Maggie Smith ja Karl Malden. Ihanat miljoonat kuvattiin Lontoossa ja Hertfordshiren Borehamwoodissa sijaitsevilla Metro-Goldwyn- Mayerin studioilla. Elokuvan käsikirjoittivat Ira Wallach ja Peter Ustinov. Metro-Goldwyn-Mayer toimi elokuvan tuotantoyhtiönä ja jakelijana. Ihanat miljoonat sai ensi-iltansa New Yorkissa 19. syyskuuta vuonna 1968. Suomessa elokuva julkaistiin 17. tammikuuta vuonna 1969. Elokuva sai vuonna 1969 Oscar- ehdokkuuden parhaasta alkuperäisestä käsikirjoituksesta (Ira Wallach ja Peter Ustinov) ja Writers Guild of America -palkintoehdokkuuden parhaasta kirjoitetusta yhdysvaltalaisesta komediasta (Ira Wallach ja Peter Ustinov). Elokuva julkaistiin DVD:lle 18. elokuuta vuonna 2009. ==Näyttelijät== ==Lähteet== ==Aiheesta muualla== * * * Luokka:Vuoden 1968 yhdysvaltalaiset elokuvat Luokka:Yhdysvaltalaiset rikoselokuvat Luokka:Yhdysvaltalaiset komediaelokuvat Luokka:Vuoden 1968 brittiläiset elokuvat Luokka:Brittiläiset rikoselokuvat Luokka:Brittiläiset komediaelokuvat Luokka:Metro-Goldwyn-Mayerin elokuvat
Anaïs Oyembo

Anaïs Ntchaga Oyembo (s. 30. kesäkuuta 1980) on gabonilainen pikajuoksija. Hän kilpaili vuoden 2000 kesäolympialaisissa Sydneyssä naisten 100 metrin juoksussa, mutta putosi ensimmäisellä kierroksella jäätyään eränsä seitsemänneksi ajalla 12.19. Hänen henkilökohtainen ennätysaikansa 100 metrin juoksussa on 11.94 (1999).Anaïs Oyembo Bio, Stats, and Results | Olympics at Sports-Reference.com == Lähteet == Luokka:Gabonilaiset pikajuoksijat Luokka:Vuonna 1980 syntyneet Luokka:Elävät henkilöt
Peter Turkson

Peter Kodwo Appiah Turkson (s. 11. lokakuuta 1948, Wassaw Nsuta, Brittiläinen Kultarannikko) on ghanalainen kardinaali. Turkson on Vatikaanin Paavillisen oikeudenmukaisuuden ja rauhan neuvoston puheenjohtaja. Hänet vihittiin katoliseksi papiksi 20.7.1975 ja paavi Johannes Paavali II nimitti hänet Cape Coastin arkkipiispaksi 6.10.1992. Piispaksi hänet vihittiin 27.3.1993. Johannes Paavali II nimitti hänet kardinaaliksi konsistorissa 21.10.2003. Paavi Benedictus XVI nimitti hänet Paavillisen oikeudenmukaisuuden ja rauhan neuvoston puheenjohtajaksi 24.10.2009, ja paavin vaihtumisen jälkeen paavi Franciscus vahvisti hänen nimityksensä jatkumisen 16.3.2013. Kardinaalina Peter Turkson on jäsen myös seuraavissa Rooman kuurian virastoissa: Uskonopin kongregaatio, Liturgian ja sakramenttijärjestyksen kongregaatio, Kansojen evankelioimisen kongregaatio ja Katolisen opetuksen kongregaatio sekä Kristittyjen ykseyden edistämisen neuvosto. Turkson valmistui teologian maisteriksi Yhdysvalloissa 1970-luvun puolivälissä ja jatkoi sittemmin lisensiaattiopintojaan Roomassa Paavillisessa raamattuinstituutissa valmistuen sieltä teologian lisensiaatiksi vuonna 1980. Hän jatkoi myöhemmin opintojaan Roomassa, mutta joutui keskeyttämään ne saatuaan nimityksen arkkipiispaksi. Hän on myös toiminut opettajana ja vararehtorina ghanalaisissa pappisseminaareissa. Kardinaali Turkson kuuluu paavi Franciscuksen perustamaan neuvoa-antavaan kardinaalineuvostoon. Turkson vieraili Suomessa toukokuussa 2016 osallistuakseen Ulkoasiainministeriön järjestämään "Religious Freedom – Protecting Religious Minorities" -seminaariin. ==Lähteet== == Aiheesta muualla == Luokka:Ghanalaiset kardinaalit Luokka:Ghanalaiset katoliset piispat Luokka:Vuonna 1948 syntyneet Luokka:Elävät henkilöt
Steeve Nguema Ndong

Steeve Wilfried ("Fhat") Nguema Ndong (11. joulukuuta 1971 Libreville, Gabon – 25. syyskuuta 2009 Johannesburg, Etelä-Afrikka) oli gabonilainen judoka. Hän kilpaili miesten yli 100 kg -luokassa vuoden 2000 kesäolympialaisissa Sydneyssä.Steeve Nguema Ndong Bio, Stats, and Results | Olympics at Sports-Reference.com Hän voitti vuonna 1998 luokkansa Afrikan-mestaruuden Dakarissa. Hän kuoli 37-vuotiaana sydänpysähdykseen silloisessa asuinmaassaan Etelä-Afrikassa.Mort du judoka Steeve Nguema Ndong == Lähteet == Luokka:Gabonilaiset judokat Luokka:Vuonna 1971 syntyneet Luokka:Vuonna 2009 kuolleet
Nuori Cassidy – kapinanlietsoja

Nuori Cassidy – kapinanlietsoja (myös pelkästään Nuori Cassidy; ) on vuonna 1965 ensi-iltansa saanut Jack Cardiffin ja John Fordin ohjaama brittiläinen elämäkertaelokuva, jonka pääosissa ovat Rod Taylor, Julie Christie ja Maggie Smith. Elokuva perustuu irlantilaisen näytelmäkirjailija Seán O’Caseyn elämään ja hänen kirjoittamaansa omaelämäkertaan Mirror in My House, jonka pohjalta John Whiting laati käsikirjoituksen. Nuori Cassidy – kapinanlietsoja kuvattiin Irlannin Wicklow’n kreivikunnassa ja Metro-Goldwyn-Mayerin studioilla Hertfordshiren Borehamwoodissa. Nuori Cassidy sai ensi-iltansa Lontoossa, kotimaassaan Isossa-Britanniassa helmikuussa vuonna 1965. Elokuvan Yhdysvaltain ensi-ilta pidettiin New Yorkissa 22. maaliskuuta 1965. Suomessa elokuva julkaistiin 20. tammikuuta vuonna 1967. Metro-Goldwyn-Mayer toimi elokuvan levittäjänä. Nuori Cassidy – kapinanlietsoja oli ehdolla vuonna 1966 kahteen BAFTA-palkintoon: Maggie Smith sai roolisuorituksestaan "paras brittiläisnaisnäyttelijä" -ehdokkuuden ja Margaret Furse sai puvustuksestaan "paras puvustus värielokuvassa" -ehdokkuuden. Warner Bros. julkaisi elokuvan DVD:lle 7. elokuuta vuonna 2012. ==Näyttelijät== == Lähteet == == Aiheesta muualla == * * * Luokka:Vuoden 1965 brittiläiset elokuvat Luokka:Elämäkertaelokuvat Luokka:Metro-Goldwyn-Mayerin elokuvat
Alassane Bah

Alassane, myös Alhassane Bah (s. 1960) on guinealainen kestävyysjuoksija. Hän kilpaili vuoden 1988 kesäolympialaisissa Soulissa ja sijoittui miesten maratonilla 96. sijalle ajalla 3.06.27.Alassane Bah Bio, Stats, and Results | Olympics at Sports-Reference.com Hänen henkilökohtainen ennätysaikansa maratonilla on 2.56.20, jonka hän saavutti Warendorfissa 26. kesäkuuta 1987. == Lähteet == Luokka:Guinealaiset kestävyysjuoksijat Luokka:Vuonna 1960 syntyneet Luokka:Elävät henkilöt
Linda Wallander

Linda Wallander on Henning Mankellin rikosromaaneissa ja niihin perustuvissa elokuvissa esiintyvä kuvitteellinen ruotsalainen poliisi, komisario Kurt Wallanderin tytär. Linda Wallander esiintyy sivuhahmona useissa Kurt Wallander -kirjoissa ja on pääosassa vuonna 2002 ilmestyneessä kirjassa Ennen routaa. Hän on tässä kirjassa juuri valmistunut poliisiksi. Linda on myös yksi päähenkilöistä kirjojen juonta jatkavan Wallander-elokuvasarjan ensimmäisellä ja kolmannella tuotantokaudella. Mankell oli suunnitellut tekevänsä kolmiosaisen kirjasarjan, jossa Linda olisi ollut pääosassa, mutta luopui suunnitelmasta hahmoa näytelleen Johanna Sällströmin tehtyä itsemurhan vuonna 2007.Henning Mankell creates a 'female Wallander' following star's suicide Sällström esitti Lindaa Wallander-elokuvasarjassa vuosina 2005–2006. Vuonna 2012 filmatuissa uusissa ruotsalaisissa Wallander-filmeissä Lindaa näyttelee Charlotta Jonsson. Lindaa ovat esittäneet myös Cecilia Zwick Nash ja Jenny Rudell ruotsalaisissa elokuvissa, joissa Kurtia näyttelee Rolf Lassgård, sekä Jeanny Spark brittiläisessä televisiosarjassa Wallander. Brittiversioissa Linda ei kuitenkaan ole poliisi. Hieman ennen kuolemaansa Mankell oli myös suunnitellut, että hän kirjoittaisi Linda Wallander -sarjan kaksi viimeistä romaania vuonna 2016, jolloin ensimmäisen Wallander-kirjan Kasvoton kuolema ilmestymisestä olisi tullut kuluneeksi 25 vuotta. == Lähteet == Luokka:Rikoskirjallisuuden henkilöhahmot Luokka:Kuvitteelliset poliisit Luokka:Ystadin kunta
Paavo Ilmola

Paavo Ilmola (vuoteen 1918 Ivkov; 21\. toukokuuta 1911 Terijoki – 31. tammikuuta 1986 Helsinki) oli suomalainen kenraaliluutnantti, joka jatkosodan aikaan toimi viestitehtävissä ja sodan jälkeen niin ikään eri tehtävissä erityisesti Pääesikunnassa. Hän oli aktiivisesti mukana käynnistämässä valtakunnallisia maanpuolustuskursseja 1960-luvulla. == Henkilöhistoria == Ilmola kävi Kadettikoulun 1938 sekä sodan jälkeen Sotakorkeakoulun 1948 ja nimitettiin yleisesikuntaupseeriksi 1950. Ennen sotaa Ilmola oli sijoitettuna mm. Pohjan sekä Karjalan kaartin rykmentteihin. Talvisodan hän aloitti joukkueenjohtajana mm. 2. Prikaatissa. Jatkosodassa vuosina 1941-1944 hän toimi Viestipataljoona 32:n komentajana sekä vuonna 1944 11. divisioonan esikunnan viestikomentajana. Rauhan tultua Ilmola toimi ensiksi Savonlinnan sotilaspiirin esikunnassa toimistoupseerina. Sotakorkeakoulun käymisen jälkeen Ilmola oli Viestikoulun upseerilinjan johtajana 1949 ja tämän jälkeen hän siirtyi Pääesikuntaan. Siellä hän toimi vuosina 1949–1953 toimistoesiupseerina ja 1953–1957 toimistopäällikkönä. Vuosina 1957-1958 vuorossa oli Hämeen jääkäripataljoonan komentajuus. Tämän jälkeen hän toimi puolustusneuvoston yleissihteerinä 1958–1962 ja pääsihteerinä 1962–1966. Puolustusneuvoston yleissihteerinä hän kehitti ja käynnisti valtakunnalliset maanpuolustuskurssit. Vuosina 1962–1966 hän toimi myös pääesikunnassa päämajamestarina. Hän toimi 1966 Panssariprikaatin komentajana, minkä jälkeen hänestä tehtiin Etelä-Suomen sotilasläänin komentaja vuosiksi 1966–1969. Uransa lukuisten esikuntatehtävien huipentumana hänet nimitettiin 1969 pääesikunnan päälliköksi, jossa tehtävässä hän toimi vuoteen 1971 asti eli eläkkeelle jäämiseen asti. Ilmolan isoisä oli venäläinen Ivan Ivkov (1840–1926), joka toimi varusmestarina Haminan kadettikoulun palveluksessa. Ilmolan vuonna 1881 syntynyt isä Nikolai muutti perheensä sukunimen Ilmolaksi heti Suomen itsenäistymisen jälkeen 1918. Ilmola oli Akateemisen Karjala- Seuran valajäsen. Myös Paavo Ilmolan poika Ilkka Ilmola yleni kenraaliluutnantiksi. == Ylennykset == * Vänrikki 1938 * Luutnantti 1939 * Kapteeni 1941 * Majuri 1944 * Everstiluutnantti 1954 * Eversti 1958 * Kenraalimajuri 1963 * Kenraaliluutnantti 1966.https://runeberg.org/kuka/1978/0278.html == Kunniamerkit == * Suomen Leijonan ritarikunnan suurristi * Vapaudenristin ritarikunnan 2. luokan Vapaudenristi * Vapaudenristin ritarikunnan 3. luokan Vapaudenristi * Vapaudenristin ritarikunnan 4. luokan Vapaudenristi miekkojen kera * Valtion virka-ansiomerkki == Lähteet == Luokka:Suomalaiset kenraalit Luokka:Vuonna 1911 syntyneet Luokka:Vuonna 1986 kuolleet
Olavi Kaakinen

Olavi Kaakinen (17. lokakuuta 1916 Oulu – 21. tammikuuta 1999 Helsinki) oli suomalainen kenraaliluutnantti Suomen rajavartiolaitoksessa. Hän osallistui jatkosodassa muun muassa Ihantalan taisteluun ja toimi myöhemmin lukuisissa rajavartioston eri tehtävissä ja lopulta rajavartiolaitoksen päällikkönä. Kaakinen suoritti Kadettikoulun 1939 kurssilla 23, joka keskeytettiin talvisodan sytyttyä. Kadetit ylennettiin vänrikeiksi ja komennettiin koulutusupseerien tehtäviin. Jatkosodan alkaessa hän toimi rykmentin viestiupseerina JR 12:ssa, myöhemmin adjutanttina, tykkikomppanian päällikkönä ja rykmentin panssarintorjuntaupseerina. Ihantalan taisteluissa hän johti painopistesuunnan rykmentin panssarintorjuntaa. Lapin sodassa E/JR 12:n rykmentin panssarintorjuntaupseeri, E/Ryhmä Puroman operatiivisen osaston päällikkö ja esikuntapäällikkö.Kantakortti. Viitattu 22.6.2023. Sodan jälkeen Olavi Kaakinen toimi 1. divisioonan esikunnassa toimistopäällikkönä 1945–1947 ja sen jälkeen Oulussa Jalkaväkirykmentti 1:n panssarintorjuntakomppanian päällikkönä 1948–1951http://www.pohjanprikaatinkilta.fi/PohPr/perinnejoukot/JR1_Paallysto.htm Pohjanprikaatinkilta. Hän suoritti Sotakorkeakoulun 1953 ja siirtyi sen jälkeen rajavartiostojen esikuntaan, jossa toimi toimistoesiupseerina ja toimistopäällikkönä 1953-1958. Seuraavaksi vuorossa oli jakso Lapin rajavartioston komentajan apulaisena 1958–1961, mistä hän jatkoi Pohjois- Karjalan rajavartioston komentajaksi 1961–1966. Hän palasi esikuntatehtäviin rajavartiostojen esikunnan maaosaston päälliköksi. Rajavartiolaitoksen apulaispäällikkönä Kaakinen toimi 1970–1975 ja päällikkönä 1975–1976. Ylennykset: Vänrikki 1939, luutnantti 1941, kapteeni 1942, majuri 1953, everstiluutnantti 1958, eversti 1966, kenraalimajuri 1970, kenraaliluutnantti 1975.https://runeberg.org/kuka/1978/0326.htmlhttp://www.kansallisbiografia.fi/kb/artikkeli/7811/ == Lähteet == Luokka:Suomalaiset kenraalit Luokka:Vuonna 1916 syntyneet Luokka:Vuonna 1999 kuolleet